
SPECIALIOSIOS PIRKIMO SĄLYGOS (SPS)

ŠILUMOS TIEKIMO TINKLŲ KLOJIMO DARBAI

Pirkimo sąlygos patvirtintos akcinės bendrovės „Kauno energija“ Pirkimų komisijos 2026-07-23 (posėdžio protokolo Nr. P-106-412) sprendimu.

1. [bookmark: _Toc229477022]BENDROSIOS NUOSTATOS
1.1. Perkantysis subjektas – akcinė bendrovė „Kauno energija“ , juridinio asmens kodas: 235014830, adresas: Raudondvario pl. 84, LT-47179, Kaunas. Perkantysis subjektas yra PVM mokėtojas.
1.2. Vykdomas atviras konkursas.
1.3. Vykdomas Tarptautinis pirkimas.
1.4. Pirkimo teisinis pagrindas – PĮ.
1.5. Sprendimo neatlikti Pirkimo naudojantis centralizuotų pirkimų (toliau – CPO) katalogu pagrindimas: nes perkamo objekto, kuris atitiktų Perkančiojo subjekto poreikius CPO kataloge nėra galimybės įsigyti. 
1.6. 2026-06-23 buvo paskelbtas rinkos konsultacija CVP IS (ID 8498146), kurios metu buvo gauti vieno tiekėjo klausimai / pasiūlymai.
1.7. [bookmark: OLE_LINK1][bookmark: OLE_LINK2]Pirkimas vykdomas CVP IS priemonėmis. Bet kokia informacija, Pirkimo sąlygų paaiškinimai, pranešimai ar kitas Perkančiojo subjekto ir Tiekėjų susirašinėjimas vykdomas tik šiomis priemonėmis.
1.8. Tiekėjams neleidžiama pateikti alternatyvių pasiūlymų.
1.9. Pirkimo metu nebus kviečiami Komisijos posėdžiuose stebėtojo teisėmis dalyvauti valstybės ir savivaldybių institucijų ar įstaigų atstovai.
1.10. [bookmark: _Hlk38962713][bookmark: _Hlk38970634]Tiesioginio atsiskaitymo su Subtiekėjais ir Ūkio subjektais, kurių pajėgumais remiamasi, tvarka nurodyta Sutarties projekte.
1.11. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, reikalavimai nurodyti SPS Priedas Nr. 6 – „Kvalifikacijos reikalavimai“.
1.12. Išankstinis skelbimas apie Pirkimą nebuvo paskelbtas. 
1.13. Pirkime  Perkantysis subjektas nenumato skelbti pranešimo dėl savanoriško ex ante skaidrumo.
1.14. Bendrosios pirkimo sąlygos (BPS) yra neatskiriama šių Specialiųjų pirkimo sąlygų dalis.
1.15. Kontaktinis asmuo Pirkime: Viešųjų pirkimų skyriaus vyresnioji specialistė Živilė Drulytė, tel. +370 616 40829.
2. [bookmark: _Ref39426332][bookmark: _Ref39426338][bookmark: _Toc229477023]PIRKIMO OBJEKTAS
2.1. Pirkimo objektas – Šilumos tiekimo tinklų klojimo darbai (toliau tekste – Pirkimas arba Darbai).
2.2. Pirkimui skirtos lėšos – 2 000 000,00 EUR (du milijonai eurų ir 00 ct) be PVM.
2.3. Pirkimo objekto aprašymas pateikiamas Techninėje specifikacijoje (SPS Priedas Nr. 1).
2.4. Pirkimo objektas į dalis neskaidomas. 
2.5. Jeigu apibūdinant Pirkimo objektą, Techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus Tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.6. Jeigu apibūdinant Pirkimo objektą, Techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.7. Perkantysis subjektas, vykdydamas Pirkimą, numato sudaryti preliminariąją Darbų pirkimo sutartį (toliau – Preliminarioji sutartis) su 5 (penkiais) didžiausią procentinę nuolaidą nuo projekto sąmatinės vertės (vieno skaičiaus po kablelio tikslumu) pasiūliusiais  tiekėjais arba su mažiau nei 5 (penkiais) tiekėjais, jeigu Pirkimą laimėjusiais pripažįstami mažiau nei 5 (penki) tiekėjai, kurios pagrindu su šią sutartį sudariusiais tiekėjais bus sudaromos pagrindinės Darbų pirkimo sutartys. Preliminarioji sutartis bus vykdoma  atnaujinant tiekėjų varžymąsi. Išimtinais Preliminariojoje sutartyje numatytais atvejais pagrindinės sutartys gali būti sudaromos Preliminariosios sutarties pagrindu ir joje nustatytomis sąlygomis bei tvarka nevykdant atnaujinto tiekėjų varžymosi (neatnaujinto tiekėjo varžymosi būdu).
2.8. Reikalavimus Darbams ir techninę dokumentaciją (darbų apibūdinimą, jų kiekius, darbų vietos planus  ir pan.) konkrečiai pagrindinei sutarčiai Perkantysis subjektas pateiks pagal poreikį, atnaujindamas tiekėjų varžymąsi ir kviesdamas visus Preliminariąją sutartį sudariusius tiekėjus pateikti pasiūlymus atnaujintam varžymuisi arba pagrindines sutartis dėl konkretaus objekto sudarant neatnaujinant tiekėjų varžymosi.
2.9. Atnaujintas tiekėjų varžymasis – pagrindinės sutarties sudarymo procedūra, kurios metu Preliminariąją sutartį sudarę tiekėjai atnaujina savo pasiūlymus pagal Perkančiojo subjekto CVP IS priemonėmis išsiųstą kvietimą dalyvauti atnaujintame varžymesi, kuriame nurodomas konkretus darbų poreikis, ir tiekėjai varžosi dėl pagrindinės sutarties sudarymo. Su tiekėju sudarytos Preliminariosios sutarties specialiojoje dalyje  nurodyta procentinė nuolaida yra minimali siūloma tiekėjo nuolaida, teikiant pasiūlymą atnaujintam varžymuisi.  Pasiūlyme nurodyta nuolaida bus taikoma vienoda visiems konkrečių Darbų objekto lokalinėje sąmatoje nurodytiems įkainiams, t. y. tiekėjui teikiant pasiūlymą atnaujintame (neatnaujintame) varžymesi nereiks papildomai nurodyti nuolaidos nuo kiekvieno lokalinės sąmatos įkainio. Perkantysis subjektas pagrindinės sutarties vykdymo metu taikys tiekėjo siūlomą nuolaidą (vieno skaičiaus po kablelio tikslumu) nuo lokalinėje sąmatoje nurodyto įkainio. Tiekėjas gali nurodyti tokią pačią kaip nurodyta Preliminariosios sutarties specialiojoje dalyje  arba didesnę nuolaidą, kuri bus taikoma visų pagal pagrindines sutartis vykdomų Darbų kainai apskaičiuoti. Atnaujinto varžymosi metu pateikti pasiūlymai vertinami pagal tiekėjo nurodytą nuolaidą nuo Darbų lokalinės sąmatos, kuri negali būti mažesnė nei nurodyta Preliminariosios sutarties specialiojoje dalyje. Atnaujintą tiekėjų varžymąsi pagal Preliminariojoje sutartyje numatytą tvarką ir nurodytus objektyvius kriterijus, nustatančius, dėl kurių Darbų ir prie kokių sąlygų vyks atnaujintas tiekėjų varžymasis, vykdo Pirkimų komisija ar paskirtas Pirkimo organizatorius. Atnaujintam tiekėjų varžymuisi gali būti pateikiami kelių objektų techniniai darbo projektai neskaidant į pirkimo dalis.
2.10. Preliminarioji sutartis bus sudaroma 24 (dvidešimt keturių) mėnesių laikotarpiui, pratęsimų nenumatyta.
2.11. Tiekėjas prisiima riziką dėl Sutarties vykdymo išlaidų dydžio pasikeitimo.
3. [bookmark: _Toc229477024][bookmark: _Ref39427921][bookmark: _Ref39427927][bookmark: _Ref39740354]SUSITIKIMAI SU TIEKĖJAIS IR OBJEKTO APŽIŪRA 
3.1. Perkantysis subjektas nerengs susitikimo su Tiekėjais dėl Pirkimo sąlygų paaiškinimo.

4. [bookmark: _Ref39473754][bookmark: _Ref39473761][bookmark: _Ref39474188][bookmark: _Toc229477025]TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI
4.1. Tiekėjų pašalinimo pagrindų nebuvimas yra tikrinamas. Tiekėjai privalo pateikti Europos bendrąjį viešųjų pirkimų dokumentą (toliau – EBVPD) (SPS Priedas Nr. 4) Pašalinimo pagrindų nebuvimą pagrindžiančius dokumentus ir kitus prašomus dokumentus (jei vykdomas Tarptautinis pirkimas), nurodytus SPS Priede Nr. 4, bus prašoma pateikti tik tų 5 (penkių) Tiekėjų, kurie pateikė ekonomiškai naudingiausius pasiūlymus.
4.2. Tiekėjams nustatomi kvalifikacijos reikalavimai ir / ar reikalavimai dėl kokybės vadybos sistemos ir / ar aplinkos apsaugos vadybos sistemos standartų laikymosi ir darbų saugos ir kitų standartų (jei taikoma) ir jų atitiktį patvirtinantys dokumentai nurodyti SPS Priedas Nr. 6 (bus prašoma pateikti tik tų Tiekėjų, kurie pateikė ekonomiškai naudingiausius pasiūlymus).
5. [bookmark: _Toc229477026]REIKALAVIMAI, SUSIJĘ SU NACIONALINIU SAUGUMU 
5.1. Pirkimui taikomos Reglamento nuostatos, Tiekėjas atitiktį deklaruoja Pasiūlymo formoje (SPS Priedas Nr. 2). Kilus abejonių dėl Tiekėjo (ne) atitikties Reglamento nuostatoms, Perkantysis subjektas iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
5.2. Perkantysis subjektas nustatęs, kad Tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus Tiekėjo juos pakeisti kitais, Pirkimo sąlygų reikalavimus atitinkančiais, subjektais. 
Pastaba. Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.
6. [bookmark: _Toc229477027][bookmark: _Ref39666794][bookmark: _Ref39666796]SPECIALIEJI REIKALAVIMAI PASIŪLYMŲ RENGIMUI IR PATEIKIMUI 
6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
	6.1.1. 
	Užpildyta ir pasirašyta Pasiūlymo forma (SPS Priedas Nr. 2); 

	6.1.2. 
	Užpildytas EBVPD (SPS Priedas Nr.4);


	6.1.3. 
	Jungtinės veiklos sutarties kopija (jeigu Pirkime dalyvauja ūkio subjektų grupė jungtinės veiklos sutarties pagrindu);


	6.1.4. 
	Dokumentas, patvirtinantis, kad asmuo, kuris pateikė ir pasirašė pasiūlymą (jei jis ne Tiekėjo vadovas), turėjo teisę jį pateikti ir pasirašyti;


	6.1.5. 
	Pasiūlymo galiojimą užtikrinantis dokumentas (pagal SPS Priede Nr. 3 nurodytus reikalavimus);

	6.1.6. 
	Jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime (SPS Priedas Nr. 8);


	6.1.7. 
	Jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį (SPS Priedas Nr. 8);


	6.1.8. 
	Jei Tiekėjas pasitelkia kvazisubtiekėjus, kurių pajėgumais remiasi – įrodymai, kad šie ištekliai bus prieinami per visą sutartinių įsipareigojimų vykdymo laikotarpį (SPS Priedas Nr. 9)


6.2. Pasiūlymas turi būti pasirašytas fiziniu parašu arba kvalifikuotu elektroniniu parašu. Jeigu Tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti PĮ 34 straipsnio 11 dalies 2 ir 3 punktuose nustatytus reikalavimus. Perkančiajam subjektui kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
6.2.1. Pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
6.2.2. Skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
6.3. Bendra Pasiūlymo kaina (nuolaida procentais) turi būti nurodoma vieno skaičiaus po kablelio tikslumu. 
7. [bookmark: _Toc91497102][bookmark: _Toc91497103][bookmark: _Toc91497104][bookmark: _Toc91497105][bookmark: _Toc91497106][bookmark: _Toc229477028][bookmark: _Ref39430768][bookmark: _Ref39430779]PASIŪLYMO GALIOJIMO UŽTIKRINIMAS 
7.1. Tiekėjas privalo užtikrinti savo Pasiūlymo galiojimą ne mažesne suma kaip 20 000,00 EUR (dvidešimt tūkstančių eurų 00 ct) vienu iš šių būdų: pateikiant banko garantiją ar kredito unijos, ar draudimo bendrovės laidavimo raštą (SPS Priedas Nr. 3). Tiekėjas teikdamas Pasiūlymo galiojimo užtikrinimą privalo laikytis šių sąlygų:
7.1.1. Pasiūlymo užtikrinimas privalo galioti ne trumpiau kaip iki Pasiūlymų galiojimo termino pabaigos; 
7.1.2. Tiekėjas kartu su Pasiūlymo galiojimo užtikrinimu turi pateikti apmokėjimą patvirtinantį dokumentą, iš kurio mokėjimo paskirties galima būtų nustatyti, kad mokėjimas yra už pateikiamą Pasiūlymo galiojimo užtikrinimą;
7.1.3. Pasiūlymo galiojimo užtikrinime turi būti nurodytos privalomos sąlygos (SPS Priedas Nr. 3);
7.1.4. Pasiūlymo galiojimo užtikrinime negali būti jokių papildomų sąlygų, kurios apsunkintų Perkančiojo subjekto galimybę pasinaudoti pasiūlymo galiojimo užtikrinimu.

7.2. Dalyvis netenka Pasiūlymo galiojimo užtikrinimo esant bent vienai šių sąlygų:
7.2.1. Pasiūlymo galiojimo laikotarpiu Tiekėjas atsisako savo pasiūlymo arba jo dalies (pasiūlyme nurodyto Pirkimo objekto, jo kiekio (apimties), siūlomų kainų, tiekimo ar mokėjimo terminų, kitų Pasiūlyme nurodytų sąlygų);
7.2.2. Perkančiajam subjektui paprašius pagrįsti neįprastai mažą kainą, Tiekėjas nepateikia jokio pagrindimo.
7.3. Prieš pateikdamas užtikrinimą patvirtinantį dokumentą, dalyvis gali prašyti Perkančiojo subjekto patvirtinti, kad jis sutinka priimti jo siūlomą užtikrinimą patvirtinantį dokumentą. Tokiu atveju Perkantysis subjektas atsako dalyviui ne vėliau kaip per SPS Priede Nr. 16 nustatytą terminą. Šis patvirtinimas iš Perkančiojo subjekto neatima teisės atmesti Pasiūlymo galiojimo užtikrinimo gavus informacijos, kad Pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų  Perkančiajam subjektui  arba kitiems ūkio subjektams, ar netinkamai juos vykdė.
7.4. Perkantysis subjektas gali prašyti dalyvius pratęsti Pasiūlymo galiojimo užtikrinimo laiką iki konkrečiai nurodytos datos.
7.5. Pasiūlymo galiojimo užtikrinimas, Tiekėjui paprašius, grąžinamas (arba atsisakoma teisių į jį) per SPS Priede Nr. 16 nustatytą terminą įvykus bent vienai iš šių sąlygų:
7.5.1. Pasibaigia Pasiūlymų užtikrinimo galiojimo laikas ir dalyvis jo nepratęsia ir / ar nepateikia naujo Pasiūlymo galiojimo užtikrinimą patvirtinančio dokumento (jeigu jo reikalaujama);
7.5.2. Įsigalioja pasirašyta Sutartis;
7.5.3. Nutraukiamos Pirkimo procedūros.
8. [bookmark: _Toc229477029]PASIŪLYMŲ VERTINIMAS
8.1. [bookmark: _Hlk91157291]Perkantysis subjektas ekonomiškai naudingiausius Pasiūlymus išrenka pagal kainą (nuolaidą procentais). Tiekėjo Pasiūlyme nurodyta kaina (nuolaida procentais) turi būti nurodyta taip, kaip reikalaujama SPS Priede Nr. 2. 
8.2. Laimėjusiais Pasiūlymais galės būti pripažinti tik 5 (penki) ekonomiškai naudingiausi ar mažiau nei 5 (penki) Tiekėjų pasiūlymai (jei pasiūlymus pateiks mažiau Tiekėjų), su kuriais planuojama pasirašyti preliminariąją sutartį. Pasiūlymai Tiekėjų, esantys Pasiūlymų eilės pirmosiose penkiose vietose, kuriems bus pasiūlyta sudaryti Preliminariąją sutartį, vadovaujantis SPS Priede Nr. 12 nustatytomis taisyklėmis.
8.3. Perkantysis subjektas atmes Tiekėjo Pasiūlymą, jeigu kartu su Pasiūlymu nebus pateikti šie Pirkimo sąlygose reikalaujami pateikti dokumentai: SPS Priedas Nr. 2 Pasiūlymo forma. 
9. [bookmark: _Toc229477030]SUTARTIES SUDARYMAS, SUTARTIES KAINA, SUTARTIES ĮVYKDYMO UŽTIKRINIMAS
9.1. Ši Pirkimo procedūra atliekama siekiant sudaryti Preliminariąją sutartį. Preliminarioji sutartis bus sudaroma su 5 (penkiais) Tiekėjais arba su mažiau Tiekėjų, jei pasiūlymus pateiks mažiau nei 5 (penki), kurių pasiūlymai nebuvo atmesti ir, kurių Pasiūlymai, vadovaujantis Pirkimo sąlygose nustatyta tvarka, bus pripažinti laimėję, Tvarka, kurios laikantis pagal šią Preliminariąją sutartį bus sudaroma Sutartis, pateikiama SPS Priede Nr. 12. Pagrindinės sutarties sąlygos pateikiamos SPS Priede Nr. 12.
9.2. Su Pirkimo laimėtojais bus sudaromos Preliminariosios sutartys, kurių vertė lygi 2 000 000,00 EUR (du milijonai eurų 00 ct) be PVM.
9.3. Preliminariosios sutarties maksimalus terminas – 24 (dvidešimt keturi) mėnesiai, pratęsimų nenumatyta. 
9.4. Sutartyje yra numatyti Sutarties įvykdymo užtikrinimo būdai: taikomas Sutarties įvykdymo užtikrinimas. Tiekėjas ne vėliau kaip per 10 (dešimt) darbo dienų nuo Sutarties pasirašymo dienos turi pateikti Perkančiajam Subjektui Sutarties įvykdymo užtikrinimą pagal SPS Priede Nr. 12 nurodytas sąlygas
10. [bookmark: _Toc229477031]PRIEDAI
10.1. Priedas Nr. 1 – Techninė specifikacija;
10.2. Priedas Nr. 2 – Pasiūlymo forma;
10.3. Priedas Nr. 3 – Pasiūlymo užtikrinimo formos projektas;
10.4. Priedas Nr. 4 – EBVPD;
10.5. Priedas Nr. 5 – Pašalinimo pagrindų reikalavimai;
10.6. Priedas Nr. 6 – Kvalifikacijos reikalavimai;
10.7. Priedas Nr. 7 – Subtiekėjo sutikimo forma;
10.8. Priedas Nr. 8 – Ūkio subjektų, kurio pajėgumais remiasi, sutikimo forma;
10.9. Priedas Nr. 9 – Kvazisubtiekėjo ir Tiekėjo sutikimo forma dėl įdarbinimo;
10.10. Priedas Nr. 10 – Specialistų sąrašas;
10.11. Priedas Nr. 11 – Įvykdytų darbų sąrašas;
10.12. Priedas Nr. 12 – Preliminariosios sutarties projektas;
10.13. Priedas Nr. 13 – SPS Priedo Nr. 12 priedas Nr. 1 Pagrindinės sutarties projektas (BD);
10.14. Priedas Nr. 13 – SPS Priedo Nr. 12 priedas Nr. 2 Pagrindinės sutarties projektas (SD);
10.15. Priedas Nr. 14 – SPS Priedo Nr. 12 priedas Nr. 4 Kvietimas pasiūlymui pateikti;
10.16. Priedas Nr. 15 – SPS Priedo Nr. 12 priedas Nr. 5 Pasiūlymas atnaujintam varžymuisi;
10.17. Priedas Nr. 16 – Terminai;
10.18. Priedas Nr. 17 – Atliktų darbų aktas;
10.19. Priedas Nr. 18 – Statybos darbų perdavimo aktas;
10.20. Priedas Nr. 19 – Pažyma apie atliktų darbų vertę.

